
EDITORYAL 


Konsolidahin at palakasin ang nagkakaisang prente upang 
labanan ang imperyalistang agresyon 


ritikal ang kalagayan ng Pilipinas habang itinutulak ng imperyalismong US ang gera sa Asia Pacific. Bilang 

malakolonya ng US, hinihila nito ang Pilipinas sa mga gerang agresyon na siyang paraan ng imperyalismo 
para panatilihin ang hegemonya sa pulitika at ekonomya sa daigdig. Mahigpit na karibal ngayon ng US ang 
China, isang umusbong na kapangyarihan, at karatig-bansa ng Pilipinas. Kapag naganap ang gera sa pagitan 
ng dalawang imperyalistang kapangyarihan, tiyak na masasangkot ang bansa at ibayong magdurusa ang 
sambayanang Pilipino. 


Labis ang pangangayupapa ni mamamayang Pilipino. Nagtuluy- Kataksilan sa bayan ang mga 
Ferdinand Marcos Jr. sa kanyang tuloy ang mga ehersisyong militar inilusot ni Marcos Jr. na mga 
among imperyalistang US para ng US at Pilipinas mula Marso tagibang na kasunduan pabor sa 
maisakatuparan ang hinahangad hanggang Abril, naipinal ang mga US. Ngayong buwan, ipininal ang 
ng huli na gera sa rehiyon. Wala dagdag na base militar ng US sa apat na dagdag na base militar ng 
siyang pagsasaalang-alang sa bansa at muling pinagtibay ang mga US, kabilang ang itatayo sa Balabac 


kapakanan at kaligtasan ng bansa at di pantay na kasunduang militar. Island, Palawan. Pinakamalaking 

bilang ng mga pwersang Amerikano (12,000) ang lumahok sa 
Balikatan exercises. Habang ang binuong US-Philippines Bilateral 
Defense Guidelines ay nagbigay ng ligal na bihis sa pagpapalahok sa 
mga Pilipino sa gera ng US sa daigdig. Ang lahat ng ito'y tahasang 
paglabag sa soberanong karapatan at kasarinlan ng bansang Pilipinas. 


Kasabay nito, ginagatungan pa ng US ang panghihimasok ng 
China sa West Philippine Sea (WPS) at ang panghaharas sa mga 
mangingisdang Pilipino. Bukod sa Pilipinas, ginagawang katwiran 
ng US ang “pagtatanggol” sa mga bansang Taiwan, Vietnam at iba 
pang karatig-bansa na diumano'y binabraso ng China sa usapin ng 
teritoryo sa South China Sea. 


Muhing-muhi ang mamamayang Pilipino sa imperyalismong US at 
sa pagpapakatuta ng rehimeng Marcos Il. Malaon nang naghahangad 
ang sambayanan na makalaya sa kuko ng imperyalismo, huklubang 
pyudalismo at burukrata kapitalismo. Mayaman ang kasaysayan 
ng pakikibaka ng mamamayang Pilipino laban sa mga dayuhang 
mananakop mula sa kolonyalistang Espanyol, Hapones at ang mahigit 
ng 120 taong nilalabanan na kolonyal at malakolonyal na paghahari 
ng imperyalismong US. 


Mula nang patraydor na inagaw ng US ang tagumpay ng 
mamamayang Pilipino laban sa Kolonyalistang Espanyol, nalantad 
na ang tusong katangian nito. Magiting na nilabanan ng bayan 
ang panlilinlang ng US sa tabing ng “mapagpalang asimilasyon” 
na ipinantakip sa mga krimen nito sa mga Pilipino: panggagahasa, 
henosidyo, pandarambong at pagwasak sa kalikasan at pambabansot 
sa ekonomya ng Pilipinas. Ipinagbawal ang pagwawagayway ng 
watawat ng Pilipinas at pilit isinusubo ang wikang Ingles kapalit ng 
katutubong wikang Filipino para patayin ang diwa ng patriyotismo. 


Lalo lamang pinabukal ng imperyalistang pananakop ng US ang 
pagmamahal sa bayan at kalayaan ng mga Pilipino. Humawak ng 
armas ang mga Pilipino kagaya nila Macario Sakay, Heneral Antonio 
Luna at Heneral Gregorio del Pilar. Sa kabila ng kabiguan sa harap 
ng superyor na pwersa, armas at tauhan ng US, at palasuko at 
mapagkanulong linyang bitbit ng mga burgesyang tulad nina Emilio 
Aguinaldo at Pedro Paterno, nagpatuloy ang pakikibaka ng mga 
Pilipino para sa kalayaan. Naging instrumento ang pagkakatatag 
ng lumang Partido Komunista ng Pilipinas (PKP) noong 1930 upang 
muling buhayin ang anti-imperyalistang pakikibaka ng bayan. 
Nagpatuloy ang rebolusyonaryong pakikibaka nang pansamantalang 
umalis ang mga Amerikano at palitan ng mga Hapones, at kahit nang 
bumalik ang imperyalismong US para itatag ang papet na republika 
noong 1946. 


Sa muling pagtatatag ng PKP na ginagabayan ng teorya ng 
Marxismo-Leninismo-Maoismo noong 1968, wastong sinuri na 
ang imperyalismong US kasabwat ang katutubong pyudalismo at 
burukrata kapitalismo ang mga salot na nagpapahirap sa lipunang 
Pilipino at na kailangan ang armadong pakikibaka para umalpas 
sa pagkubabaw ng imperyalismo. Sa sumunod na taon, itinayo ng 
PKP ang Bagong Hukbong Bayan (BHB), ang pangunahing sandata 
ng PKP at ng mamamayan laban sa imperyalistang US at sa tuta 
nitong Armed Forces of the Philippines (AFP). Inilulunsad nito 
ang armadong pakikibaka na may malawak at malalim na suporta 
ng mamamayan para isulong ang pambansa-demokratikong 
rebolusyong bayan. 

Dapat halawan ng aral at 
ipursige ang magiting na paglaban 
ng mamamayang Pilipino laban sa 
mga dayong kapangyarihan laluna 
ang US, na malaon nang nang- 
aapi at nagsasamantala sa bayan. 
Kailangang suportahan ng malawak 
na kilusang parlamentaryo sa mga 
sentrong-bayan at kalunsuran 
ang armadong pakikibaka para 
likhain ang malakas na pwersa na 
magpapalayas sa imperyalismo. 


Tampok na anti-imperyalistang 
pakikibaka sa kasaysayan ang 
konsistenteng pagtuligsa ng bayan 
sa sapilitang pagpapalahok ng US sa 
mga Pilipino sa gera nito sa Korea 
noong dekada 1950, Vietnam noong 
mga dekada 1960-1970, Iraq noong 
dekada 2000 at iba pa. Sa Timog 
Katagalugan, libu-libong kabataan 
at propesyunal ang kumilos upang 
tutulan ang eksperimentasyon sa 
isang bahagi ng Bundok Makiling 
para malikha ang Agent Orange, 
isang mapamuksang kemikal na 
ginamit sa Vietnam War. Noong 
1991 naman, napalayas ng 
nagkakaisang lakas ng bayan ang 
base militar ng US sa Subic. 


Higit na napapanahon ngayon 
na muling padagundungin ang mga 
anti-imperyalistang protesta at 
paglaban ng mamamayang Pilipino. 
Kailangang magkaisa ang buong 


bayan para igiit at ipaglaban ang 
tunay na pambansang kalayaan at 
demokrasya. Itakwil at labanan 
ang mga pakanang pang-uupat ng 
gera ng US at paggamit sa Pilipinas 
bilang lunsaran ng digma laban sa 
katunggaling imperyalistang Tsina 
sa hinaharap. 


Upang maisakatuparan ito, 
kailangang palakasin ang National 
Democratic Front of the Philippines 
na kalasag ng mamamayan laban sa 
tumitinding pasismo at terorismo 
ng imperyalismo at lokal na 
naghaharing reaksyon. Buklurin 
ang sambayanang Pilipino sa diwa 
ng patriyotismo at pagtatanggol 
sa bayan, at pakikibaka para sa 
tunay na kalayaan at demokrasya. 
Palahukin ang lahat ng makabayan 
at patriyotikong mamamayan sa 
lahat ng anyo ng paglaban -- ligal, 
mala-ligal, lihim at armado. 


Tutulan at labanan ang 
pagpapaubaya ni Marcos Jr. sa mga 
plano at patakarang pandigma ng 
US. Palakasin ang mga protestang 
bayan para palayasin ang mga 
tropang militar at base militar ng US 
sa bansa. Ilantad ang mga epekto 
nito sa buhay at kabuhayan ng 
mamamayan at sa kalikasan. 


Gayundin, nararapat tuligsain 
ng mamamayan ang pang-aagaw 


ng China sa teritoryo ng Pilipinas. 
Patuloy na nagpapatatag at 
nagpapalawak ang huli ng mga 
sariling base militar sa WPS. Ilantad 
at labanan ang mga panghaharas 
nito sa mga Pilipinong mangingisda 
sa sariling karagatan ng bansa. 


Palawakin ang nagkakaisang 
prente sa ibayong dagat laban sa 
mga inter-imperyalistang agresyon 
at digma sa daigdig. Makipag- 
ugnayan at makipagkaisa sa mga 
mamamayan sa Asia at ibang panig 
ng daigdig laban sa imperyalismo. 
Buklurin ang pagkakaisa sa kanila 
sa ngalan ng pagkakamit ng 
tunay na kapayapaan, dignidad at 
pagkakapantay-pantay. 


Pinatunayan sa kasaysayan ng 
matatagumpay na rebolusyon sa 
dagidig na ang digmang bayan ay 
mabisang sandata ng mamamayan 
laban sa mga imperyalistang gera. 
Pakilusin ang pinakamalaking bilang 
ng mamamayan at pagsilbihin ang 
malawak na nagkakaisang hanay 
ng mamamayan para sa armadong 
pakikibaka laban sa imperyalismo. 


Sa pamumuno ng PKP, ang taliba 
ng rebolusyong Pilipino, ididirehe 
ang mga pakikibakang ito para sa 
pagkakamit ng tunay na 
pambansang kalayaan, demokrasya 
at kapayapaan. 


*Bilang pagdakila sa yumaong pangulong tagapagtatag ng Partido Komunista ng Pilipinas at nangungunang 
Komunistang guro ng rebolusyong Pilipino na si Prop. Jose Ma. Sison, inilulunsad ng Kalatas ang Ayon kay Ka Joma. 
llalathala rito ang mga ginintuang aral mula sa mga mahahalagang akda ni Ka Joma. Napapanahong balikan at sariwain 
natin ang mga ito bilang gabay sa pagsusulong ng ating mga rebolusyonaryong gawain. 


Ayon (> 


a,’ VO 


“Joma 

Ang katangian ng rebolusyon ay itinatakda 
ng esensyal na tungkulin nito: palayain ang 


sambayanan sa paghaharing dayuhan at pyudal, 

at itatag ang independyente't demokratikong 

Pilipinas. Magagawa lamang ang tungkuling 

ito sa pamamagitan ng pagsusulong sa 

armadong pakikibaka bilang pangunahing 

porma ng rebolusyonaryong pakikibaka, at pagbubuo ng 
pinakamalawak na nagkakaisang prente ng mga pwersang 
pampakilos para ihiwalay at durugin ang target o kaaway. 


- mula sa Ang Mahigpit Nating Mga Tungkulin(1975) 

PANGUNAHING LATHALAIN 


NDFP: Nagpapalawak, nagpapalakas 
para ipagtagumpay ang pambansa- 
demokratikong rebolusyon 


[agane ang sama-samang rebolusyonaryong pagkilos ng nakararaming 
aping uri ang magbabagsak sa kakaunti ngunit naghaharing mapang- 
aping uri. Ito ay batas ng kasaysayan na paulit-ulit nang pinatunayang 
wasto ng mamamayang nagsulong at nagsusulong ng demokratikong 


rebolusyong bayan. 


Nag-aanyo ang kolektibong 
lakas na ito sa isang pambansang 
nagkakaisang prente na kumikilos 
upang buuin at tipunin ang 
nagkakaisang lakas ng lahat inaaping 
mayoryang mamamayan laban 
sa imperyalismo, pyudalismo at 
pasismo ng reaksyunaryong estado. 
Sa Pilipinas, ang National Democratic 
Front of the Philippines (NDFP) ang 
pinakakonsolidadong bahagi ng 
nagkakaisang prenteng ito. Ito ang 
alyansa ng mga rebolusyonaryong 
pwersang nagtataguyod ng bagong 
tipong rebolusyong Pilipino at para sa 
armadong pakikibaka. Naninindigan 
itong ang rebolusyong Pilipino 
na may sosyalistang perspektiba 
ay dapat pamunuan ng Partido 
Komunista ng Pilipinas. Limampung 
taon nang isinusulong ng NDFP 
ang wastong landas ng pambansa 
demokratikong “rebolusyon para 
kamtin ang tunay na pagbabago ng 
lipunang Pilipino. 


Pagtatayo ng NDFP 


Pinangunahan ng PKP ang 
pagtatatag sa NDFP sa pamamagitan 
ng itinayong preparatory commission 
noong 1971. Layunin ng komisyon 
na magbalangkas ng programa 
na magbibigkis sa mga sektor at 
organisasyon para sa pagsusulong 
ng pambansa-demokratikong 
rebolusyon. 


Naging tanong para sa mga 
kadreng itinalaga sa komisyon: bakit 
kailangan pang itayo ang NDFP 
gayong tuluy-tuloy ang paalon na 
pagpapalawak at pagpapalakas ng 
mga rebolusyonaryong organisasyong 
masa sa buong bansa kahit wala ito? 
Inilinaw ng pamunuan ng PKP na 
magsisilbi ang NDFP bilang malapad 

na kalasag ng rebolusyon laban sa 
inaasahang mas sasahol at babangis 
na diktadurang US-Marcos |. Hinalaw 
ito mula sa karanasan ng South 
Vietnam National Liberation Front 
na naging epektibong instrumento 
upang labanan ang panunupil ng 
imperyalismong US sa mamamayang 
Vietnamese. 


Sa diwang ito nagsikap ang mga 
kadre ng PKP na makipag-ugnayan 
sa iba't ibang demokratikong pwersa 
at itinayo ang NDFP. Noong Abril 
24, 1973, binuo at inaprubahan ng 
mga kaalyadong organisasyon ng 
NDFP ang 10-puntong programa nito 
sa lungsod ng Baguio. Ito na ang 
kinikilalang araw ng pagkakatatag ng 
NDFP. 


Nagpalakas ang NDFP sa gitna 
ng hagupit ng diktadura. Naging 
salalayan nito ang dumaraming bilang 
ng mamamayan na nakikibaka laban 
sa paghahari ng imperyalismong 
US at mga Marcos. Umanib sa 
NDFP ang mga manggagawa, 
magsasaka, kabataan, kababaihan, 
pambansang minorya at pati mga 
propesyunal tulad ng mga guro, 
siyentista, abogado, manggagawang 
pangkalusugan, kawani ng gubyerno, 
manunulat, artista, arkitekto, taong 
simbahan at iba pa. Nakipagkaisa 
rin sa NDFP ang mga makabayang 
pulitiko at mga nag-aadhika ng 
tunay na pambansang kalayaan at 
demokrasya. Sa kasalukuyan, may 18 
kaalyadong organisasyon ang NDFP. 


Hinarap ng NDFP ang iligal na pang- 
aaresto at enforced disappearance 
ng ilan sa mga personahe nito noong 
Martial Law subalit nagpatuloy 
ang pagsasaayos at paglakas ng 
organisasyon. Nagawa nitong 


magtalaga ng kinatawan para sa mga 
ugnayan sa ibayong dagat noong 
1976 at pinalawig pa ang 10-puntong 
programa nito tungong 12-punto 
noong 1977. Sa Timog Luzon, 
nagsimula ang gawaing pagbubuo 
ng NDFP noong 1986 na nagresulta 
sa pagtatayo ng mga munisipal na 
konseho sa ilang probinsya ng Timog 
Katagalugan. 


Pinanday ang NDFP hindi lamang 
sa pakikihamok sa diktadura kundi 
maging sa pagbaka sa mga paglabag 
sa prinsipyo mula sa loob nito. 
Noong dekada 1980, sumimsim ang 
maling kaisipan na ang NDFP ay isang 
“talibang prente” ng rebolusyon at na 
dapat itong gawing pederasyon kung 
saan magiging sentro ito sa pulitika 
na may kumand sa mga organisasyon 
sa ilalim nito. Dinala ito ng mga 
rebisyunistang nagnanais na pahinain 
ang inisyatiba at pamumuno ng PKP. 


Mahigpit na nilabanan at itinakwil 
ang mga bulok na ideyang isinulong 
ng mga oportunista. Naging 
panandang bato sa kasaysayan 
ng NDFP ang unang pambansang 
kumperensya nito noong 1994. 
Idineklara rito ang pananaig ng tama 
sa maling linya—ang mahigpit na 
pagtangan ng NDFP sa pamumuno 
ng proletaryo at sosyalistang 
perspektikba ng rebolusyong 
Pilipino. 

Mga tagumpay ng NDFP 


Sapul nang itatag, ubos-kayang 
gumampan ang NDFP ng tungkulin 
nitong palaparin ang pambansang 
nagkakaisang prente at lumaban 
para ibagsak ang imperyalismo, 
pyudalismo at burukarata kapitalismo 
sa bansa. Hawak ang wastong linyang 

inilatag ng PKP, nagawa nitong 
magpalakas at magpalawak sa gitna 
ng pinatinding atake ng pasistang 
diktadura ni Marcos | noong dekada 
1970. 


Nagsisilbi ang NDFP bilang 
tagapaghanda at tagapagpalakas 
ng mga organo ng kapangyarihang 
pampulitika. lalo mula antas 
munisipyo pataas. Ginagawa ito 
sa pamamagitan ng paglikha sa 
malawak na suporta't paglahok ng 
mamamayan sa paggugubyerno, pag- 
impluwensya sa lokal na eleksyon 
at pulitika, at paghahapag ng mga 
panukalang reporma at patakaran. 


Bagamat hindi katumbas 
ng demokratikong gubyernong 
bayan, binigyan ng awtoridad 


ang NDFP na maging kinatawan 
ng rebolusyonaryong kilusan sa 
negosasyong pangkapayapaan sa 
reaksyunaryong Government of 
the Republic of the Philippines 
(GRP). Iginiit ng NDFP at nakamit 
ang wastong kondukta at adyenda 
sa negosasyon. Ipinagtagumpay 
nitong papirmahin ang GRP sa 
Comprehensive Agreement on 
Respect for Human Rights and 
International Humanitarian Law 
at Joint Agreement on Safety and 
Immunity Guarantees (JASIG). 
Itinaguyod ang karapatan ng mga 
sibilyan, kabataan at bata at mga 
espesyal na sektor laban sa mga 
pang-aatake ng AFP-PNP. Sapul 
nang humarap sa pormal na mesa ng 
negosasyon, mahigpit na hinawakan 
ng NDFP ang mga prinsipyo 
para sa pagkakamit ng tunay na 
pangmatagalan at makatarungang 
kapayapaan. 


Bilang opisyal na kinatawan 
ng rebolusyonaryong kilusan sa 
Pilipinas, ginampanan ng NDFP ang 
pagsusulong ng gawaing proto- 
diplomatiko ng Partido para kabigin 
ang pinakamalawak na internasyunal 
na suporta para sa rebolusyong 
Pilipino. Sa pangunguna at mahigpit 
na gabay ng yumaong Chief Political 
Consultant na si Jose Ma. Sison, umani 
ang NDFP ng mataas na prestihiyo 
at laksa-laksang mga kaibigan at 
tagasuporta ng rebolusyon mula sa 

mga migranteng manggagawang 
Pilipino sa ibayong dagat at maging 
mula sa ibang lahi. 


Hamon sa gitna ng papatinding 
digma 


Pinuruhan ng kontra- 
rebolusyonaryong atake lalo noong 
panahon ng tiranikong paghahari 
ni Rodrigo Duterte ang NDFP. 
Nagkakailan ang mga pinaslang 
na peace consultant ng NDFP at 
marami rin ang iligal na inaresto 
at sinampahan ng gawa-gawang 
kaso. Lansakang nilabag ng GRP 
ang JASIG at arbitraryong tinalikuran 
ang negosyasyong pangkapayapaan. 
Matapos isabatas ang pasistang Anti- 
Terrorism Law, idineklarang terorista 
ng Anti-Terror Council ang NDFP at 
mga kaalyadong organisasyon nito. 


Hindi napigilan ng teroristang 
pang-aatake ng rehimeng US-Duterte 
at ng kasalukuyang rehimeng US- 
Marcos Il ang pagsulong ng gawain 
ng NDFP. Patuloy ang pagpapalawak 
at pagpapalakas nito sa hanay ng 
inaaping mamamayan at maging sa 


mga panggitna't positibong pwersa, 
lalung-lalo sa mga tutol sa tiranikong 
paghahari ng mga Marcos at Duterte 
sa loob at labas ng bansa. Higit sa 
lahat, patuloy nitong ibinabandila 
ang armadong pakikibaka bilang 
pangunahing anyo ng paglaban 
sa naghaharing estado. Lahat ng 
pagsisikap ng NDFP ay naglilingkod sa 
pagsusulong ng armadong pakikibaka 
ng mamamayan. 


Gayunpaman, marami at mas 
malawak pa ang dapat abutin ng 
NDFP. Kailangan ding patibayin ang 
hanay ng nakikibakang mamamayan 


sa harap ng puting lagim at 
paninibasib sa kanayunan ng AFP- 
PNP. Hinog ang kalagayang 


panlipunan—malawakang disempleyo, 
kawalan ng lupa, kasalatan sa 
serbisyong panlipunan, kagutuman 
at kahirapan--para ibayong buklurin 
at pakilusin ang sambayanan sa 
rebolusyon. Sa wastong pamumuno 
ng PKP, tiyak ang paglakas at 
paglawak ng NDFP tulad ng pagsibol 
at paglago nito noong panahon ng 
Martial Law. 


NDFP-ST: Palayain si Ernesto Lorenzo 
at iba pang peace consultant! 


Nananawagan ang NDFP-ST na palayain ang detenidong pulitikal na 
si Ernesto Lorenzo. Si Lorenzo ay dinakip ng mga pwersa ng Southern 
Luzon Command noong Abril 11, 2022 habang nagpapabakuna laban sa 
COVID-19 sa Paranaque City kasama ang tatlo pang sibilyan. Siya ay NDFP 


consultant sa Timog Katagalugan. 


Si Lorenzo ay protektado ng Joint Agreement on Safety and Immunity 
Guarantees (JASIG). Bahagi rin siya ng delegasyon ng NDFP na kalahok sa 


peace talks. 


Si Lorenzo ay nauna nang iligal na inaresto noong 2015 sa ilalim ng 
rehimeng US-BS Aquino subalit nakalaya noong 2016 upang lumahok sa 
noo'y nagaganap na peace talks sa rehimeng US-Duterte. Tuluy-tuloy 
siyang nagsagawa ng mga pulong konsultasyon sa aping mamamayan ng 
TK kahit unilateral nang ipinahinto ng GRP ang peace talks noong 2017. 


Kasalukuyang nakapiit si Lorenzo sa district jail sa Pagbilao, Quezon 
kung saan may isinampang gawa-gawang kasong serious illegal detention 
sa kanya sa Gumaca at murder at frustrated murder sa Infanta, at illegal 
possession of firearms and explosives sa Malolos, Bulacan. 


Pinangangambahan ng NDFP-ST ang epekto ng pagkakapiit sa 
kalusugan ni Lorenzo, 66 taong gulang, may sakit na hika, hypertension, 
lumbar pains at pana-panahong pag-atake ng vertigo. 

Ika-50 anibersaryo ng NDFP, ipinagdiwang sa TK 


inalubong ng mga pagdiriwang at parangal ang ginintuang anibersaryo ng pagkakatatag ng National 

Democratic Front of the Philippines (NDFP) noong Abril 24. Naging okasyon ang anibersaryo upang gawaran 
ng pinakamataas na pagpupugay sina Benito “Ka Laan” Tiamzon at Wilma “Ka Bagong-tao” Austria-Tiamzon, mga 
nangungunang pambansang lider ng Partido Komunista ng Pilipinas (PKP) na namartir noong Agosto 21, 2022. 


Sina Ka Laan, Ka Bagong-tao at 
walo pa nilang kasama ay hinuli 
saka karumal-dumal na pinaslang 
ng 8th ID at Joint Task Force 
Storm ng AFP. Dinakip sila habang 
nagbibiyahe sakay ng dalawang 
van papuntang Catbalogan, Samar. 
Sa imbestigasyon, lumalabas na 
tinortyur muna bago pinatay ang 
mga biktima. Kinaladkad ang 
katawan ng mga kasama, isinakay 
sa bangka at ipinalaot sa dagat kung 
saan ito pinasabog upang maitago 
ang karumal-dumal na krimen ng 
AFP. 


Nito lamang Abril 2023 
isinapubliko ng PKP ang 
pangyayari sa mga Tiamzon dahil 
minabuting kumpletuhin muna 
ang imbestigasyon. Mariing 
kinundena ng Partido sampu ng 
rebolusyonaryong kilusan ang 
karumaldumal na krimeng ito. 
Iniatas ng Partido sa lahat ng komite 
sa ilalim nito at mga yunit ng BHB na 


NAKA x x 


Ba Ng 


Talumpati ni Comrade Kathryn sa mga Pulang mandirigma ng BHB-TK sa okasyon 
ng ika-50 anibersaryo ng NDFP. Aniya, dapat tularan ng bagong henerasyon sina Ka 
Laan at Ka Bagong-tao at patuloy na magsikhay sa pagmumulat, pag-oorganisa at 


bigyan ng pinakamataas na parangal 
sina Ka Laan at Ka Bagong-tao 
habang ginugunita ang anibersaryo 
ng NDFP. 


Alinsunod sa tagubilin ng Komite 
Sentral, nagsagawa ng tahimik na 21 
gun salute ang mga yunit ng BHB TK 
sa umaga ng Abril 24. Nag-alay rin 
ng mga awit, tula at mensahe ang 
kanya-kanyang yunit ng BHB at mga 
organo ng Partido. 


“Kasama't katuwang ni Ka Joma, 
napalitaw, nasanay at napanday 
nina Ka Laan at Ka Bagong tao ang 
sobra sa sapat na talaksan ng mga 
kadre at kasaping handang sumalo 
sa kanilang naiwang responsibilidad 
at pamunuan ang Partido at buong 
rebolusyon... Malaki ang tiwala ng 
buong kilusang rebolusyonaryo 
sa TK sa bagong hanay ng 
pamunuan ng Komite Sentral sa 
muling pagpapanibagong-lakas at 
pagsulong,” pahayag ng PKP TK. 


pagpapakilos sa malawak na hanay ng mamamayang Pilipino para sa rebolusyon. 

Patunay ng patuloy na pagsulong 
ng rebolusyon ang matatagumpay 
na pulong anibersaryong inilunsad 
sa rehiyon kung saan lumahok ang 
daan-daang mamamayan mula sa 
mga kaalyadong organisasyon ng 
NDFP. Naganap ang mga pagtitipon 
hindi lamang sa loob ng mga 
sonang gerilya kundi maging sa mga 
komunidad sa kalunsuran. 


Nagsagawa rin ng raling iglap 
ang mga rebolusyonaryong 
organisasyon sa National Capital 
Region para itambol ang kawastuhan 
ng pambansa-demokratikong 
pakikibaka. 


“Limampung taon matapos 
itatag ang NDFP sa panahon ng 
diktadurang Ferdinand Marcos 
Sr. ay nagpapatuloy ang krisis ng 
malakolonyal at malapyudal na 
lipunan sa ilalim ngayon ng papet 
ng Estados Unidos na si Ferdinand 
“Bongbong” Marcos Jr. Ibig sabihin 
nananatili ang mga batayan ng 
Demokratikong Rebolusyon Bayan 
at ang kawastuhan ng 12-puntong 
programa ng NDFP,” pahayag ng isang 
balangay ng Pambansang Katipunan 
ng Magbubukid sa Quezon. 


Pinangunahan ng NDFP-ST ang 
pagdiriwang sa rehiyon sa 
pamamagitan ng paglalabas ng 
seryeng “50 Dahilan para Ipagdiwang 
ang 50 Taon ng NDFP”. Kabilang sa 
mga binanggit na dahilan ang 
12-puntong programa ng NDFP, mga 
tagumpay sa peace talks at gawaing 
internasyunal at paglawak ng 
rebolusyonaryong hanay ng 
mamamayan. Bilang pagtatapos, 
inilahad na ika-50 dahilan ang 
ipinuhunanang pawis at dugo ng 
mga rebolusyonaryong martir at 
mamamayan para isulong hanggang 
tagumpay ang pambansa- 
demokratikong pakikibaka ng 
sambayanang Pilipino. 

LATHALAIN 


20 oras na brownout araw-araw, pasakit sa mga Mindoreno 


nirereklamo ni Aling Mayang”, isang maybahay mula sa isang bayan sa Occidental Mindoro, ang mahahabang 
brownout na dinaranas nila mula nang ideklara ng Occidental Mindoro Consolidated Power Plant (OMCPC) 
noong Abril 13 na pang-apat na oras lang ang kaya nitong isuplay na kuryente sa probinsya araw-araw. 


“Kawawa ang mga bata. Hindi 
ko na pinapasok sa eskwelahan 
yung bunso ko kanina. Nung isang 
araw, sabi niya di siya makapag-aral 
nang maayos dahil sa init,” ani Aling 
Mayang. Ayon sa kanya, 12:30 ng 
tanghali hanggang 04:00 ng hapon 
lamang may kuryente sa kanilang 
bayan. 


Ganito rin ang sentimyento 
ni Richard“, isang nars sa isang 
pribadong ospital sa Sablayan. 
Ayon sa kanya, 145 estudyante na 
ang isinugod sa mga pampubliko 
at pribadong ospital dahil sa heat 
stroke. 


“Mahirap magbigay ng serbisyo 
kapag wala ring kuryente sa ospital,” 
ani Richard. Dagdag pa niya, labis 
na apektado ng brownout ang mga 
pasyenteng nagpapa-dialysis**. 
Dagdag na gastos ng ospital na 
pinagtatrabahuan ni Richard ang 
pagbili ng gasolina para sa generator 
upang paandarin ang mga makina 
at aparatong kailangan ng mga 
pasyente. 


Sa tindi ng problema, nagdeklara 
na si Gov. Ed Gadiano ng Occidental 
Mindoro ng state of calamity noong 
Abril 15 upang humingi ng tulong sa 
pambansang gubyerno. Pumutok 
na rin ang iba't ibang pagkilos ng 
mamamayan para isulong ang 
kanilang kahilingan sa sapat na 
suplay at murang kuryente. 


Palyadong serbisyo, mahal na singil 


Sing-aga pa lang ng 2014, 
pinoproblema na ng mamamayang 
Mindorefio ang kakayanan ng 
Occidental Mindoro Electric 
Cooperative (OMECO) na abutin 
ang 30 megawatts (MW) demand sa 
kuryente kada araw ng probinsya. 
Noong Hunyo 2022, danas na sa 
buong lalawigan ang 17 hanggang 
20 oras na kawalan ng kuryente 
matapos magdeklara ang OMCPC 
na hindi na nito kayang ideliber 

ang kuryenteng kailangan ng buong 
Occidental dahil wala na itong 
pambayad sa panggatong ng planta 
nito. Dahil dito, natulak ang lokal na 
gubyerno na magdeklara ng state of 
power crisis upang manawagan sa 
pambansang pamahalaan ng dagdag 
na tulong at subsidyo. 


Lumala ang problema ngayong 
tag-init. Idineklara ng OMCPC noong 
Abril 13 na isang generator set na 
lang ang gagamitin nila para tugunan 
ang pangangailangan ng kuryente sa 
buong probinsya matapos maubos 
ang subsidyong tinatanggap nito 
mula sa National Power Corporation 
(NPC). Nasa 7 MW na lang ang 
sinusuplay ng OMCPC sa buong 
Occidental, dahilan para maging 
pirmido ang 20 oras na brownout sa 
probinsya. 


Naging viral sa social media 
ang daing ng mga Mindorefio sa 
mahal na singil sa kuryente gayong 
napakaiksi ng oras ng kuryenteng 
ibinigay. 

Ayon sa post ng isang konsyumer, 
umabot ng P4,332.89 ang singil 
sa kanya ngayong buwan. Hindi 


BROWNOUT 
NA NAMAN! 


niya matanggap na ganito kamahal 
ang singil sa kanya samantalang 
apat na oras lamang ang kuryente 
sa kanilang lugar. Mas mahabang 
panahong gumagamit siya ng 
sariling generator sa bahay dahil 
sa katangiang work from home ang 
kanyang trabaho. 


Pahayag ng isa pang konsyumer, 
“Sobrang perwisyo na ang ginagawa 
ng OMECO at OMCPC. Ngayon 
na sobrang lamang ang oras ng 
brownout kaysa may kuryente, 
ang singil nila’y kapareho sa buong 
buwan na may kuryente. Hindi na 
ito makatarungan.” 


Ugat ng problema sa kuryente 


Ayon kay Ma. Patricia Andal, 
tagapagsalita ng NDFP-Mindoro, 
“Pambansang gubyerno ang may 
pangunahing responsibilidad 
sa pagtiyak na natatamasa ng 
mamamayan ang karapatan sa 
kuryente, kahit sa mga probinsya 
at isla na sinasabi nating off-grid, 
o wala sa pangunahing linya sa 
mainland. Subalit, dahil na rin 
sa pribatisasyon, ipinaubaya na 
nila ang karapatang ito sa mga 


7 KALATAS 


pribadong kooperatiba at mga 
kumpanya.” 


Ang pagsasabatas ng RA 9136 o 
Electric Power Industry Reform Act 
(EPIRA) noong 2001 ang isa sa ugat 
ng pribatisasyon sa industriya ng 
kuryente. 


Sa batas na ito, pinopondohan 
ang pagbibigay ng kuryente sa mga 
probinsya at islang hindi konektado 
sa distribusyon sa mainland 
Luzon, Visayas, at Mindanao sa 
pamamagitan ng pagsingil sa 
bawat konsyumer ng tinatawag na 
Universal Charge for Missionary 
Electrification (UCME) bukod pa sa 
mga proyektong pang-enerhiyang 
nakapailalim sa Missionary 
Electrification (ME). Kasama ang 
UCME sa binabayaran kada buwan 
ng mga konsyumer. 


Subalit ang mga proyektong ME 
— na mula sa pondong binabayaran 
ng mga konsyumer — ay itinatayo ng 
NPC at ibinebenta sa mga pribadong 
negosyo na karaniwang pag-aari ng 


malalaking burgesya-kumprador 
(MBK). 
“Sa ganitong sistema, tiyak 


na uunahin ng mga kapitalista na 
makamit ang kanilang super tubo, 
imbes na unahin ang pagbibigay ng 
mahusay na serbisyong kuryente 
para sa mamamayan at sa bayan,” 
dagdag ng tagapagsalita. 


Makatwirang paglaban 


Nagbunsod ng mga kilos protesta 
ang krisis sa kuryente sa Occidental 
Mindoro. 


Noong Abril 8, nagkaroon ng 
mapayapang kilos-protesta sa 
harap ng tanggapang OMECO sa 
pangunguna ng grupong Pundidong 
Ilaw. Lumahok din ang mga 
kabataan na nagsindi ng kandila 
bilang simbolo ng pagtuligsa sa 
brownout. 


Sinundan naman ito ng 
protestang bayan at caravan ng mga 
apektadong mamamayan sa ilalim 
ng mga grupong Oksi Walang Power 
Movement, 8 Ball Tribe, Pundidong 
llaw, Mangyan Movement at 
Samahan ng mga Consumer sa 

Occidental Mindoro noong Abril 15 
upang itambol ang pangangailangan 
ng mamamayang Mindoreño para 
sa murang akses sa kuryente. Hindi 
bababa sa 5,000 ang lumahok sa 
protestang bayan na nagsimula pa 
mula sa Abra de Ilog at lumundo sa 
Blackout Concert sa San Jose. 


Naghain ng petisyon ang 
14,000 miyembro-konsyumer 
ng OMECO noong Abril 15 kay 
Ferdinand Marcos Jr. hinggil sa 
krisis sa kuryente ng lalawigan. 
Wala pa itong tugon hanggang sa 
kasalukuyan. 


Ayon sa NDFP-Mindoro, dapat 
lamang na patuloy na kumilos ang 
mamamayang Mindorefo upang 
panagutin ang mga imbuwelto sa 
nagaganap na krisis sa kuryente sa 
Occidental Mindoro. 


“Dapat igiit ang subsidyo 
mula sa NPC na sasapat sa 
pangangailangan ng mamamayang 
Mindoreño. Imbis na gamitin sa 
confidential intelligence fund ng 


opisina ng ilehitimong presidente’t 
bise-presidente, mga pork barrel, 
gastusin sa militar at pagbili ng 
kung anu-anong armas, eroplano, 
at kanyon, dapat ilaan ang pondo 
sa pagtitiyak na natatamasa 
ng mamamayan ang batayang 
serbisyong panlipunan. 


Ngunit ang pangmatagalang 
solusyon ay isabansa ang industriya 
ng enerhiya at alisin ang monopolyo 
dito ng mga monopolyo- 
kapitalistang dayuhan, malalaking 
burgesya kumprador at ng mga 
ahente nilang burukrata-kapitalista. 


Hindi ito makakamit sa 
kasalukuyang bulok at anti- 
mamamayang gubyerno kaya't 


kailangan pa rin ang pagsandig ng 
mamamayang Mindorefo sa 
demokratikong rebolusyong 
bayan,” ani Andal. 


“hindi totoong pangalan 
##proseso ng pagsasala ng dugo gamit ang 
isang makina 

i, 1 sundalo patay sa ambus ng 
BHB-Mindoro 


Inambus ng Lucio de Guzman Command (LdGC)-BHB Mindoro ang tatlo- 
kataong tim ng 4th IB sa Sityo Lipitan, Brgy. Monteclaro, San Jose, Occidental 
Mindoro noong Abril 25. Patay ang isang elemento ng 4th IB na kinilalang si 


Pvt. Mayuay Onaw. 


Napatay si Onaw habang nakatakas ang dalawa pang elemento ng kaaway. 
Nakumpiska rito ang isang kalibre .45 pistola, dalawang magasin at mga 
selpon. Tiniyak ng BHB Mindoro na walang nadamay sa apat na sibilyang 


naroon sa lugar ng ambus. 


Ayon kay Madaay Gasic, tagapagsalita ng LAGC, “Nakamit ng Mangyan- 
Buhid ang rebolusyonaryong hustisya dahil nasasangkot si Pvt. Onaw sa 
mga operasyong kombat ng 4th IB at 203rd Brigade na naghasik ng teror sa 
Mindoro lalo sa hanay ng mga katutubo.” 


Malaon nang inirereklamo ng Mangyan-Buhid si Onaw na mulat na 
nagpapagamit sa kaaway bilang giya at lumalahok sa mga operasyong militar, 
pagrerekluta sa pagka-CAFGU at sapilitang pagpapasuko at pagtotortyur sa 


kapwa katutubo. 


Kabilang si Onaw sa mga katutubong naging sundalo sa pamamagitan ng 
programang “special enlistment” ng 203rd Brigade. 

TUGEN 


NI PATNUBAY DE GUIA 


sa ekonomya at lokal na rekurso ng Pilipinas. 


Bakit ang pakikibaka para sa pangangalaga 
ng kalikasan at pagtatanggol sa likas yaman 
ay hindi maihihiwalay sa pakikibaka para sa 
pambansang soberanya at demokratikong 


interes ng sambayanang Pilipino? 


As mga pakikibakang pangkalikasan ay malalim na nakaugat sa paglaban sa dominasyon ng imperyalismo 


Direkta itong nakaugnay sa pakikibaka para kamtin ang 


hustisyang panlipunan dahil pinapanagot nito ang imperyalismo sa pandarambong ng likas na yaman at paninira 
sa kapaligiran. Nagdudulot ito ng mga sakuna na pangunahing pinagdudusahan ng aping mamamayan laluna 
ng mga manggagawa, magsasaka, mangingisda, pambansang minorya, setler, maralitang taga-lungsod at iba pa. 


Ang US bilang nangungunang 
imperyalistang makakubabaw sa 
bansa ang nagpataw ng neoliberal 
na patakaran sa ekonomya na 
nambusabos sa kabuhayan ng 
mamamayang Pilipino. Ikinumpas 
nito ang pagsasabatas ng Mining 
Act of 1995 ng GRP upang 
malayang makapanghuthot ang 
imperyalismo sa likas na yaman 
ng bansa. Bukod sa US, pumasok 
din ang mga kumpanyang mina 
mula sa China, Japan, Australia, 
Canada at mga kapitalistang bansa 
sa Europe. Nagbigay ito ng mga 
insentibo kagaya ng karapatang 
magmay-ari sa lupa, apat na taong 
income tax holiday, value added 
tax exemptions at iba pa sa mga 
kumpanya ng mina. Tumatabo ito 
ng malaking tubo dahil napakamura 
nitong nakukuha ang mga hilaw 
na materyales sa bansa. Noong 
2022, nasa USS12.72 bilyon ang 
halaga ng mga mineral na nahuthot 
ng mga imperyalista. Habang 
dinadambong ang mga likas na 
rekurso, iniiwan nitong wasak ang 
kapaligiran na may pangmatagalang 
epekto sa mga lupang agrikultural 
at katubigan. 


Pananagutan ng diktador 
na si Marcos Sr. ang isa sa 
pinakamalaking sakuna sa Pilipinas 
dulot ng pagmimina bilang numero 
unong may-ari ng Marcopper 
Mining (Corporation mula 1970 
hanggang 1986. Kapalit ng hinuthot 
na limpak-limpak na yaman ng 
pamilyang Marcos at kanyang mga 
kasabwat mula sa yamang mineral 
ng Marinduque ay ang sakuna dulot 
ng lason at dumi ng umaabot sa 
84 milyong metriko toneladang 

mine tailings mula sa 200 milyong 
metriko toneladang naipong dumi't 
lason ng minahan. lto ang ugat 
ng pagkawasak at pagkalason ng 
kabundukan, ilog at karagatan ng 
Marinduque at Tayabas Bay na 
hanggang ngayon at sa mga susunod 
pang panahon ay pinagdudusahan 
at pagdudusahan ng mamamayan. 


Bago pa ipatupad ang Mining 
Act of 1995, halos kalbo na ang 
kagubatan dulot ng walang habas 
na pagtotroso na isinagawa ng mga 
logging concessions na pag-aari ng 
malalaking burgesya-kumprador at 
panginoong maylupa na pawang mga 
ahente ng monopolyo kapitalistang 
US sa pagluluwas ng mataas na 
klase ng troso sa bansa. Sa Timog 
Katagalugan, hindi makakalimutan 
ang mga logging concessions ng 
pamilyang Morato sa hangganang 
Quezon-Bikol, pamilyang Goa Pon 
Suey sa Sierra Madre, pamilyang 
Rodolfo Naguit, Joe Ong pamilyang 
Gutaoco, Cacha at Panopio sa 
Mindoro. Ang mga ito ang salarin 
sa pagkakalbo ng kagubatan at ugat 
ng pagbaha at paguho ng lupa na 
dinaranas natin ngayon. 


Samantala, laging kaakibat 
ng pandarambong at paninira sa 
kalikasan ang pasismo ng estado 
sa pamamagitan ng armadong 
pwersang AFP-PNP, mga paramilitar 
at pribadong goons upang 
pangalagaan ang interes ng dayuhan 
at lokal na naghaharing uri. Dahil 
dito, namumulat ang mamamayan 
na kailangang ilunsad ang armadong 
paglaban para parusahan ang mga 
dayuhang korporasyon kasabwat 
ang mga burgesya komprador at 


panginoong maylupa at protektahan 
ang kanilang lupa at kapaligiran. 


Kung kaya't nasa programa ng 
pambansa demokratikong kilusan 
ang pakikibakang pangkalikasan 
at pangangalaga sa kapaligiran. 
Kaakibat ito sa laban ng bayan 
para sa kabuhayan at pagtatanggol 
para sa pambansang soberanya at 
patrimonya. Mariing nilalabanan ng 
mamamayan ang mga mapangwasak 
na industriya sa. pagmimina, 
pagtotroso, malalaking proyektong 
imprastraktura at iba pang anyo ng 
pagpapalit-gamit ng lupa na sumisira 
sa balanse ng ekosistema. 


Nasa ubod ng pakikibaka ang 
mga laban ng mga komunidad 
na apektado ng mga proyekto. 
Sinusuportahan ito ng malawak 
na hanay ng mamamayan mula 
sa iba't ibang demokratikong 
pwersa kagaya ng taong-simbahan, 
siyentista, grupong makakalikasan, 
tunay na lingkod bayan at mga 
katulad. Lumalaban sila sa lahat ng 
larangan -- hayag at lihim, ligal at 
mala-ligal, armado at di-armado -- 
upang ipagtanggol ang karapatan ng 
mamamayan at ang kalikasan. 


Mga sakunang dulot ng climate 
change 


Nananalasa rin sa bansa ang mga 
sakunang dulot ng climate change. 
Ang climate change o pagbabago ng 
klima ng mundo ay ang pagbabago 
sa kundisyon ng panahon na resulta 
ng mga pagbabago sa temperatura 
ng daigdig. Nagbabago ang klima 
dahil sa pag-init ng daigdig o global 
warming. Taliwas sa pinalalabas 
ng mga imperyalista, hindi purong 

natural na penomenon ang climate 
change. Ang mga imperyalista ang 
pangunahing may kagagawan ng 
global warming dahil sa walang tigil 
napangwawasak at pandarambongsa 
kalikasan, sa ngalan ng dambuhalang 
tubo, na humantong sa pagbabago 
ng klima. Sila ang dapat sisihin at 
panagutin sa pagtindi ng mga pinsala 
at pagkawasak sa buhay, ari-arian 
at kabuhayan ng mga mamamayan 
sa daigdig resulta ng pagbabago ng 
klima sa mundo. 


Nitong Enero, sa kasagsagan ng 
mga pag-ulan, dinanas ng Timog 
Katagalugan ang matitinding 
pagbaha na ngayon lang naganap 
sa kasaysayan. Tampok dito ang 
pagbaha sa Timog Palawan na 
nagdisloka sa libu-libong pamilya at 
nagpalubog sa halos buong bayan 
ng Brooke's Point. Binaha rin ang 
Oriental Mindoro na nagresulta sa 
daang milyong pisong pinsala sa 
agrikultura at industriya bukod pa 
sa perwisyo sa mamamayan. Sa 
panahong ito, laganap din ang mga 
pagguho ng lupa sa ibang bahagi ng 
bansa. Sa Mindanao, aabot ng isang 
daan ang namatay at nawawala dahil 
natabunan ng lupa. 


Nitong Pebrero, habang malakas 
ang amihan, lumubog ang barkong 
MT Princess Empress sa bahagi 
ng Naujan, Oriental Mindoro. 
Tumagas ang dala nitong 800,000 
litro ng industrial fuel oil. Dahil 
sa oil spill, ipinagbawal na ang 
pangingisda sa malaking bahagi ng 
Oriental Mindoro at pag-iigib ng 
tubig sa mga komunidad na kalapit 
ng dagat. Nagdeklara ng state of 
calamity ang 76 barangay sa Naujan, 
Pola, Pinamalayan, Gloria, Bansud, 
Bongabong, Roxas, Mansalay at 
Bulalacao. Bukod pa rito, apektado 
ang mga probinsyang Batangas, 
Palawan at Antique na inabot ng 
tumagas na langis. Tinuran ito ng 
mga residente ng Oriental Mindoro 
na mas malala pa kaysa sa COVID 
dahil sa dagok nito sa kanilang 
kabuhayan at ang halos kawalan 
ng ayuda mula sa reaksyunaryong 
gubyerno. 


Pinangangambahan din ang 
epekto ng oil spill sa Verde Island 


10 KALATAS 


Tambak ng basura mula sa tumagas na langis na nakolekta ng mga residente ng Pola, 
Oriental Mindoro sa baybay-dagat ng kanilang bayan. Litrato ni Francis Malasig/EPA 


Passage na matatagpuan sa pagitan 
ng Verde Island, Batangas at 
Mindoro. Ang Verde Island Passage 
(VIP) ay ang nangungunang reserba 
ng daigdig na pinakamayaman sa 
marine biodiversity. Hindi lamang 
Pilipinas ang nakikinabang sa mga 
yamang dagat ng VIP kundi ang 
buong mundo. 


Hamon sa kasalukuyang pakikibaka 
sa kalikasan 


Nararapat na hindi maglubay 
ang pakikibakang bayan para 
tutulan ang mga mapangwasak 
na proyekto at singilin ang 
imperyalismo at kasabwat nitong 
lokal na naghaharing uri sa paninira 
sa kalikasan. 


Binibigyang pugay ng NDFP 
ang paninindigan ng mamamayan 
ng rehiyon at buong bansa para 
pangalagaan ang kalikasan at igiit 
ang soberanong karapatan sa mga 
likas na yaman ng bansa. Ngayong 
taon, nagbarikada ang mga residente 
ng Sibuyan Island, Romblon at 
Brooke's Point, Palawan para pigilan 
ang operasyon ng pagmimina sa 
kanilang lugar. Naglakbay ang mga 
Dumagat at Remontado kasama 
ng iba pang residenteng apektado 
ng konstruksyon ng Kaliwa Dam 
tungong Maynila upang ipaabot sa 
Malakanyang ang kanilang pagtutol 
sa proyekto. Hindi mapigilan ang 


paglaban ng mga taga-Laguna para 
pigilan ang pagtatayo ng Ahunan 
Hydropower Plant. Patuloy na 
iginigiit ng mga komunidad sa tabing 
dagat at lawa ng Timog Katagalugan 
ang kanilang karapatan sa panirikan 
at kabuhayan kasabay ng paglaban 
sa mapangwasak na reklamasyon 
at mga huwad na proyektong 
pangkaunlaran. Nagpupunyagi ang 
malawak na hanay ng mamamayan 
sa pakikibaka sa harap ng matinding 
militarisasyon at pasismo ng estado 
sa kanilang lugar. 


Tanging ang tunay, makabayan at 
demokratikong pakikibaka lamang 
ang makakasalba sa bayan mula sa 
kahirapan at pagkawasak ng 
kapaligiran. Ang programa sa 
kalikasan ay nakapaloob sa 
demokratikong rebolusyong bayan 
(DRB) na isinusulong ng PKP-BHB- 
NDFP. Nilalayon ng DRB na 
makahulagpos ang bansa mula sa 
kuko ng imperyalismo at sa mga 
ipinataw nitong neoliberal na 
patakaran at maitayo ang 
gubyernong bayan na kakatawan sa 
pambansa-demokratikong mithiin 
ng mamamayan. Ipatutupad nito 
ang isang kumprehensibong plano 
sa ekonomya na tutugon sa 
batayang Bs pangangailangan ng 
bayan habang pinangangalagaan 
ang kalikasan. 

BALITA 
MGA TAMPOK NA 


PAKIKIBAKANG 
PANGKALIKASAN SA 
TIMOG KATAGALUGAN 


Mayaman ang kasaysayan at 
karanasan ng mamamayan ng Timog 
Katagalugan sa mga pakikibakang 
pangkalikasan. 

e Matagumpay na napanagot 
sa reaksyunaryong korte ang 
Marcopper upang magbayad- 
pinsala sa mga residenteng 
apektado ng pagtagas ng 
higit 200 milyong tonelada ng 
nakalalsong dumi sa Mogpog 
River sa Marinduque noong 
1996. 


e Sa Oriental Mindoro, naipagwagi 
ng mamamayan na maipasa sa 
lokal na gubyerno ang 25-taong 
mining moratorium noong 2002. 


e Nilalabanan ng mamamayan 
ng Batangas ang mga 
pagpapalawig ng proyektong 
coal-fired power plant at mga 
polusyon sa ilog. 


e Tuluy-tuloy ang pakikibaka 
ng mamamayan kabilang ang 
mga katutubong Dumagat at 
Remontado para pigilan ang 
pagtatayo ng mga dam sa Sierra 
Madre. 


e Tinututulan at nilalabanan ng 
mga maralita at mangingisda 
ang mga proyektong 
reklamasyon sa Manila Bay at 
Cavite. 


e Paglaban sa mga logging 
concessionaire o kumpanya 
sa pagtotroso laluna ang 
mga Morato na nanalasa sa 
hangganan ng Quezon at Bikol 
sa panahong 1970 - 80 


Katuwang ng malawak na 
mamamayan ang Bagong Hukbong 
bayan (BHB) sa pagpapatigil ng 
operasyon ng mga mapaminsalang 
operasyon ng mga kumpanya at 
proyekto. Nilulunsaran ang mga ito ng 
punitibong aksyon ng BHB. 
e Mga kumpanyang mina na 
Ipilan Nickel Corp at Macro-Asia 
Mining Corp. (2010) sa Brooke’s 
Point at Citinickel (2016) sa 
Sofronio Española, Palawan 

e Monte Rock Corporation (2018), 
isang kumpanyang nagku-quarry 
sa San Mateo at Rodriguez, Rizal 

e Sta Clara Power Corporation 

(2019), isang hydropower dam 
sa Naujan, Oriental Mindoro 

e Northern Builders (2019), isang 

sub-contractor na gumagawa ng 
kalsada para sa konstruksyon ng 
Kaliwa Dam sa Hilagang Quezon 

Balabac Island sa Palawan, bagong base sa 
ilalim ng EDCA 


dadagdag bilang bagong base militar ng US sa Pilipinas ang isla ng Balabac 
sa Timog Palawan, inanunsyo ni Department of Defense Usec. Carlito Galvez 
noong Abril 4. Ang Balabac Island ay napakalapit sa inaagaw ng China na 
Mischief Reef na tinayuan na nga nito ng artipisyal na isla at pasilidad militar. 


Ang pagtatalaga ng mga bagong base militar ng imperyalismong US sa 
Pilipinas ay isa sa mayor na isinarang kasunduan sa opisyal na pagbisita ni US 
Vice President Kamala Harris noong Nobyembre 2022. laakyat nito sa siyam 
ang kabuuang bilang ng base militar ng US sa ilalim ng EDCA. Ang unang lima 
ay naitatag sa ilalim ng rehimeng US-Aquino Il at ang apat sa ilalim ng rehimeng 
US-Marcos Il. Ang mga bagong base ayon kay Galvez ay itatayo sa: Naval Base 
Camilo Osias sa Sta. Ana, Cagayan, Lal-lo Airport sa Lal-lo, Cagayan, Camp 
Melchor Dela Cruz sa Gamu, Isabela: at isa sa Balabac Island sa Palawan. 


Ang naunang lima ay sa Antonio Bautista Air Base, Puerto Princesa City, Fort 
Magsaysay, Nueva Ecija: Basa Air Base, Pampanga, Mactan-Benito Abuen Air Base, 
Cebu, at Lumbia Air Base, Cagayan de Oro. Dalawa na ang base ng US sa Palawan 
sa ilalim ng EDCA bukod pa sa ginagamit nitong Naval Station Carlito Cunanan sa 
Oyster Bay, Ulugan Bay, Puerto Princesa City. 


Sa mga baseng ito, malayang makakapag-istasyon ng pwersa at kagamitang 
militar bukod sa makakapag-ikot at makapamayagpag ang mga tropa ng US. 
Pagpapalakas ito sa First Island Chain ng US laban sa China alinsunod sa US Indo 
Pacific Strategy na binubuo ng Pilipinas, South Korea at Japan. 


Ang pagdadagdag ng base ay isa lamang sa serye ng malalaking hakbanging 
militar ng US sa iba't ibang bahagi ng rehiyong Asia Pacific ngayong taon, kabilang 
na ang pagbubuo ng kasunduan sa India para sa bahaginan ng teknolohiyang 
militar, ang pagdedeploy ng bagong yunit ng US Marines sa mga isla ng Japan at 
ang pagtatayo ng bagong base ng US Marine Corps sa Guam. 


Bago pa tukuyin ang Balabac Island bilang dagdag na base ng US ay inihanda 
na ng sabwatang Western Command (WESCOM) at ng dating gubernador na si 
Jose Chavez Alvarez (JCA) ang isla sa tabing ng proyektong ekoturismo. Itinakda 
ni JCA noong nakaraang taon ang Balabac bilang “ang susunod na Maldives” at 
“ang El Nido sa South” sa balangkas ng programang pang-ekoturismo para sa 
sariling kapakinabangan. Sing-aga ng Pebrero 2022, ginagapang na ni JCA ang 
konstruksyon ng isang baseng panghimpapawid at baseng nabal sa Balabac upang 
kumpletuhin ang base ng tatlong iba't ibang sangay ng AFP sa mga isla ng Balabac. 


Mas maaga pa, noong 2018, pumirma si JCA sa isang memorandum of 
agreement sa Philippine Air Force para sa pagtatayo ng isang 300-ektaryang air 
base sa Brgy. Catagupan. Mala-Subic na baseng nabal naman ang planong itayo 
sa timog na bahagi ng bayan. Sa kasalukuyan, nakaistasyon sa Balabac ang isang 
yunit sa ilalim ng Naval Forces West (NAFORWEST) at yunit ng Philippine Army at 
Philippine Coast Guard sa mga isla. 


Ang pagbuhos ng napakaraming berdugo at pasistang pwersa ng AFP at US sa 
Balabac ay tiyak na magdudulot ng ibayong paglabag sa karapatang pantao ng 
mga mamamayan dito. Malalagay din sa bingit ng panganib ang buhay at 
kabuhayan ng mamamayan sa panahon ng pagsiklab ng digmaan sa pagitan ng US 
at Tsina dahil tiyak na makakasama sa target militar ng Tsina ang isla ng Balabac at 
ang buong Palawan. Nanawagan ang Bienvenido Vallever Command (BVC) - BHB 
Palawan na tutulan at labanan ng buong sambayanang Pilipino ang pagtatayo ng 
base militar ng US sa Balabac at sa iba pang panig ng bansa. “Palakasin ang 
armadong pakikibaka sa Palawan sa pamamagitan ng maramihang pagpapasampa 
sa Bagong Hukbong Bayan upang isulong ang demokratikong rebolusyong bayang 
magwawasak sa kontrol ng imperyalismo,” pahayag ng BVC. 

BANTAY KARAPATAN 


Impyunidad at pang-aatake sa mga aktibista, 


sumasahol 


Nagpapatuloy ang 
walang habas na pang-aatake sa 
nakikibakang mamamayan sa TK 
ngayong Abril. Iligal na dinakip ang 
dalawang aktibista sa Mindoro 
habang sinupil ang protesta kontra- 
mina sa Palawan. Malaya namang 
nakakagala ang mga mamamatay- 
taong pulis ng PNP-CALABARZON 
matapos iabswelto sa kasong murder 
kaugnay ng Bloody Sunday Massacre. 


Iligal na pagdakip. Dinakip ng mga 
pwersa ng 4th IB sa ilalim ng 203rd 
Brigade ang dalawang organisador 
ng Bigkis at Lakas ng mga Katutubo sa 
Timog Katagalugan (BALATIK) noong 
Abril 24 sa Sityo Buol, Barangay Sta. 
Teresita, Mansalay, Oriental Mindoro. 
Ang mga biktima na sina Mary Joyce 
Lizada at Arnulfo Aumentado ay 
nagsasaliksik tungkol sa epekto ng 
oil spill sa mga Mindorefio laluna 
sa mga katutubo at mga kaso ng 
paglabag sa karapatang tao at 
internasyunal na makataong batas ng 
AFP-PNP nang pataksil na hulihin ng 
militar. Tinamnan sila ng mga baril 
at pasabog, at pinalalabas na mga 
kasapi umano ng Bagong Hukbong 
Bayan (BHB). 


Sa mga litratong inilabas mismo 
ng militar, nakitang bali ang braso 
at may sugat sa ulo si Aumentado. 
Sinalubong naman ng napakaraming 
sundalo ang magulang ni Lizada nang 
tumungo ang mga ito sa Mindoro 
para makita ang anak. Pinilit sila ng 
AFP na lumahok sa mga aktibidad na 
tree-planting at salu-salo sa Camp 
Capinpin para pagmukhaing tinrato 
nila nang maayos ang pamilya ni 
Lizada. 


Mula sa Mindoro, dinala sina 
Aumentado at Lizada sa Camp 
Capinpin ng 2nd ID sa Tanay, Rizal 
kung saan sila iligal na nakadetine 
hanggang sa kasalukuyan. Patuloy 
na ipinagkakait sa kanila ang mga 
batayang karapatan bilang detenido 
at pinahihirapan ang mga kaanak at 
paralegal na bisitahin sila. 

Pandarahas sa barikada kontra- 
mina. Marahas na dinispers ng 
bayarang goons ng Ipilan Nickel 
Corporation (INC) at lokal na pulis 
ang mapayapang barikada ng mga 
residente ng Brooke's Point para 
pigilan ang operasyon ng kumpanya. 
Hinuli ng mga pulis ang ilang kalahok 
sa protesta kabilang ang mga babae 
at may edad. Iligal ding idinetine ang 
anim na residente ng mga barangay 
ng Aribungos, New Panay, Maasin at 
Ipilan noong Abril 14. 


Matapos ang insidente, 
sinisiraan pa ng kumpanya ang mga 
nagbarikada at sinabing sila ang 
nagpasimula ng gulo. Tinawag ng 
PNP na public disturbance ang kilos 
protesta upang bigyang matwid ang 
paggamit ng kamay na bakal laban sa 
mga nagpoprotesta. 


Ipinaglalaban ng mga residente 
na patigilin ang operasyon ng INC at 
tuluyan nang kanselahin ang Mineral 
Production Sharing Agreement o 
lisensyang magmina na ipinagkaloob 
dito ng reaksyunaryong gubyerno. 


Nagsimula ang barikada kontra-mina 
noon pang Pebrero. 


Kawalang hustisya para sa mga 
biktima ng Bloody Sunday. 
Kinundena ng mamamayan ng TK at 
mga tapapagtanggol ng karapatang 
tao ang pagdi-dismiss ng Department 
of Justice (DOJ) sa kasong murder 
laban sa 17 pulis na sangkot sa 
pagpatay sa mag-asawang Ariel at 
Chai Lemita Evangelista sa Bloody 
Sunday Massacre. 


Na-dismiss ang kaso dahil 
diumano'y hindi tugma ang armas na 
bumaril sa mag-asawang Evangelista 
sa hawak ng mga pulis na sandata. 
Masahol pa, pinanindigan ng DOJ sa 
resolusyon nito ang kasinungalingang 
“nanlaban” ang mga biktima. 


Bago ito, inabswelto ng DOJ 
noong Enero ang mga pulis na 
sinampahan ng kasong pagpatay sa 
lider-manggagawa na si Emmanuel 
Asuncion, isa ring biktima ng Bloody 
Sunday Massacre. 


Banta ng pambobomba, nagdulot ng takot 
at ligalig sa Montalban, Rizal 


Naghatid ng takot at ligalig sa mga residente ng Montalban, Rizal ang 
banta ng pambobomba ng 80th IBPA sa ilalim ni Erwin Commendador sa 
Sityo Lubog, Brgy. Mascap noong Abril 6. Ito ay matapos ang magkasunod 
na labanan sa pagitan ng Narciso Antazo Aramil Command (NAAC)-BHB 
Rizal at 80th IBPA sa naturang bayan noong Marso 31 at Abril 2. 


Nasa 250 pamilya ang sapilitang pinalikas sa evacuation centers sa 
Brgy. Mascap, Brgy. Puray at Brgy. San Rafael ng Montalban. Kabilang sa 
mga apektado ang 150 bata sa Brgy. Mascap. Pinagbawalan din sila ng 
mga militar na bumalik sa kanilang tahanan at magsaka. Nanawagan ang 
Karapatan-Rizal ng tulong para sa mga apektadong residente. 


Kinundena ng Karapatan-Rizal ang pagbabanta at pagpapalayas ng 
militar sa mga residente. Anila, tahasang paglabag ito sa mga kasunduan 
sa Geneva Conventions at Comprehensive Agreement on Respect for 
Human Rights and International Humanitarian Law. 


Samantala, ni-red tag ng Sambayanan-Rizal, isang anti -mamamayang 
grupong binuo ng mga militar, ang mga mamamayang nagresponde ng 
tulong sa mga biktima. Ipinagtanggol ng mga Rizaleho ang mga 
progresibong grupong tumutulong sa kanila. 

KILOS PROTESTA 


ys AÀ 


ja 

| Inilunsad ng mga 
kabataan, maralitang taga-lungsod 
at taong simbahan ang taunang 
protestang Kalbaryo ng Bayan noong 
Abril 3 upang ipakita ang pang-araw- 
araw na kalbaryo ng mamamayan 
sa ilalim ng ilehitimong rehimeng 
Marcos-Duterte. 


Ito ang tampok na malikhaing 
protestang bayan sa pangunguna 
ng Bagong Alyansang Makabayan 
(BAYAN) - Timog Katagalugan sa 
panahon ng Semana Santa. 


Tumungo ang mga grupo sa US 
Embassy, Department of Justice 
at Camp Aguinaldo na tinagurian 
nilang “Stations of the Cross” batay 
sa kulturang Pilipino na paggunita sa 
Semana Santa. 


Ayon kay Kyle Salgado, 
tagapagsalita ng BAYAN-TK, “Bawat 
isa sa atin ay salaminan ng Kalbaryo 
ni Hesukristo. Nasa harapan si 
Hesus ng pang-aalipusta pareho ng 
imperyong Romano at ng mga papet 
nito. Tulad niya, biktima ang mga 
Pilipino ng pagpapalayas sa kanilang 
mga lupa, kahirapan, panlalamang sa 


sahod, at mabibigat na mga parusa 
sa mga krimeng hindi nila ginagawa.” 


Tinuligsa sa protesta ang mga di 
pantay na kasunduan sa US. Itinuring 
nila si Ferdinand Marcos Jr. bilang 
si Poncio Pilato na ibinenta ang 
bayan sa mga dayuhan. Inilahad at 
kinundena rin ang mga pamamaslang 
sa karaniwang mamamayan at 
aktibista. Binatikos nila ang DOJ sa 
pag-abswelto sa 17 pulis na sangkot 
sa pamamaslang sa mga aktibistang 


a | 


Kalbaryo ng Bayan: malikhaing protestang bayan 
(cultural protest) sa gitna ng Semana Santa 


sina Chai at Ariel Evangelista na 
kabilang sa mga biktima ng Bloody 
Sunday Massacre noong Marso 7, 
2021. 


Pagsapit ng hapon, sumanib ang 
delegasyon ng TK sa Kalbaryo ng 
Maralita, isang martsang protesta 
mula Recto Bridge tungong Liwasang 
Bonifacio. 


Nagtuluy-tuloy ang malikhaing 
protestang bayan hanggang Abril 5. 


Mga lider-magsasaka at tagapagtanggol ng karapatang tao, 


pinarangalan sa Gawad Eden at Eddie 


Pa ng mga progresibong grupo ang 23 lider-magsasaka, tagapagtanggol ng karapatang tao at 
aktibista sa inilunsad na Gawad Eden Marcellana at Eddie Gumanoy na ginanap noong Abril 21, 2023 sa 
Bahai Alumni sa Union Theological Seminary, Dasmariñas, Cavite. 


Ang Gawad Eden at Eddie ay 
pinangunahan ng Tanggol Magsasaka 
Timog Katagalugan at Karapatan 
Timog Katagalugan katuwang ang 
mga progresibong organisasyon sa 
rehiyon. Kinikilala sa Gawad Eden at 
Eddie ang mga huwarang indibidwal 
na hindi alintana ang hirap at 
panganib dulot ng pagbabanta ng 
estado upang paglingkuran ang 
masa. Ipinangalan ito kina Eden 
Marcellana at Eddie Gumanoy, 
mga tagapagtanggol ng karapatang 
tao na pinaslang habang pauwi sa 
quick reaction mission sa Mindoro 

noong Abril 21, 2003. Nagsasaliksik 
sila sa mga paglabag sa karapatang 
pantao nang tambangan ng tropa 
ng berdugong si Jovito Palparan. 
Dinukot sila sa byahe patungong 
Calapan City at kinabukasan ay 
natagpuan ang kanilang bangkay sa 
tabing kalsada ng Bansud, Oriental 
Mindoro. 


Ito ang ikalawang Gawad Eden at 
Eddie na may temang “Pagpugayan 
ang ating mga Binhi at Bayani na 
nag Punla ng Kilusang Magbubukid 
at Karapatang Pantao sa Timog 
Katagalugan.” 


Ayon sa mga organisador ng 
aktibidad, dinaluhan ito ng mga 
dating nakasama nila Ka Eden at 
Eddie mula sa CALABARZON at NCR. 
Kabilang sa 23 pinagpugayan ang 
mga namartir sa proseso ng kanilang 
pakikihamok sa teroristang estado. 
Tinanggap ng kanilang mga naiwang 
mahal sa buhay ang parangal. 


Tampok sa mga pinarangalan 
sina Tessie Arjona, ang byuda ni 
Danilo Arjona na isa sa labing 
tatlong biktima ng Mendiola 
Massacre. Si Tessie ay 36 taon nang 
naghahanap ng hustisya para sa 

kanyang kabiyak at mga minasaker 
sa Mendiola. 


Ikalawa si Marlyn Quires, isang 
kababaihang Dumagat ng Hilagang 
Quezon at naging secretary general 
ng Bagong Alyansang Makabayan 
(BAYAN)-Quezon na ipinaglaban ang 
karapatan ng mga katutubo. Siya ay 
namatay sa karamdaman. 


Ikatlo si Arman Albarillo na anak 
ng mga biktima ni Jovito Palparan 
at namulat para labanan ang 
estado. Naging secretary general 
siya ng BAYAN-Timog Katagalugan. 
Kalaunan, sumapi siya sa BHB upang 
ipagtanggol ang sarili sa panggigipit 
ng estado, maghanap ng hustisya 
sa pamamaslang ng estado sa 
kanyang magulang at ipaloob ito sa 
pakikibaka ng sambayanang Pilipino 
para sa pambansang kalayaan at 
demokrasya. Napatay siya noong 
2012 sa San Narciso, Quezon. 


Ikaapat si Emmanuel “Ka Manny” 
Asuncion na lider-manggagawa at 
secretary general ng BAYAN-Cavite. 
Kabilang siya sa mga biktima ng 
Bloody Sunday Massacre noong 
Marso 7, 2021. 


Binigyan din ng ispesyal na 
pagkilala at pagdakila ang pumanaw 
na si Prof. Jose Maria Sison na 
buong buhay nagsulong ng tunay 
na reporma sa lupa at paggalang 
sa karapatang pantao. Kinilala 
ang kanyang papel sa pagtutulak 
ng usapang pangkapayapaan sa 
pagitan ng National Democratic 
Front of the Philippines (NDFP) 
at Government of the Republic 
of the Philippines (GRP) bilang 
chief political consultant ng 
NDFP. Nagpadala ng mensahe ng 
pasasalamat at pakikiisa si Julieta 


de Lima, interim chairperson ng 
negotiating panel ng NDFP at 
kabiyak ni Sison. 


Pangunahing tagapagsalita sa 
Gawad Eden at Eddie si Christina 
Palabay, secretary (general ng 
Karapatan. Bilang pakikiisa, 
nagpadala rin ng video message si 
Carol Araullo, chairman emeritus ng 
BAYAN. 


Nagtapos ang aktibidad sa 
pamamagitan ng pag-aalay ng kandila 
sa lahat ng mga martir ng pambansa- 
demokratikong pakikibaka. 


INTERNASYUNAL 


Pagbagsak ng mga bangko, tanda ng lumalalang krisis ng 


imperyalismo 


iyayanig ang pandaigdigang sistemang kapitalista ng biglaan at mabilis na pagsasara ng mga bangko sa 
US at pagbagsak ng isang internasyunal na bangko nitong Marso at Abril. Sinasabing ito na ang sunod na 
pinakamalaking dagok sa sektor ng pinansya mula nang pumutok ang krisis sa pinansya dahil sa bula sa pabahay 


noong 2008. 


Magkasunod na nagsara ang 
Silicon Valley Bank (SVB) at Signature 
Bank, mga rehiyunal na bangko 
sa US, sa unang bahagi ng Marso. 
Bumagsak din ang First Republic 
Bank, isa ring katamtamang-laking 
bangko sa US, habang kinailangang 
makipag-merge ng Credit Suisse 
ng Switzerland sa karibal nitong 
bangko upang iwasan ang ganap 
na pagkalugi. Nangyari ang mga ito 
sa loob ng ilang linggo mula Marso 
hanggang Abril. 


Ang sunud-sunod na pagbagsak 
ng mga bangko sa US ay resulta na 

ng tumatagal na resesyon mula pa 
nakaraang taon. Ang paulit-ulit na 
solusyong reseta ng monopolyo 
kapitalistang estado ng US na 
pagtataas ng interest rate ng US 
Federal Reserve para kontrolin 
ang implasyon ay napatunayang 
hungkag. Itinulak nito ang pagbagsak 
ng SVB makalipas lamang ang ilang 
buwan ng pagtataas ng interes dahil 
kalakhan ng hawak na deposito nito 
ay ipinambili ng mga sekyuriti gaya 
ng mga bono na bumababa ang 
halaga habang tumataas ang interest 
rate. Sa desperasyong tapalan 
ang pagkalugi, nag-anunsyo itong 


ibebenta ang $21 bilyong hawak 
nitong sekyuriti kahit na talo ito ng 
$2 bilyon noong Marso 8. 


Nag-panic o natakot ang mga may 
deposito at puhunan sa SVB kaya’t 
inilabas ng mga ito ang kanilang 
pera mula sa bangko. Nagresulta ito 
sa bank run o pagkaubos ng pera ng 
bangko. Karamihan sa kliyente ng 
SVB ay mga venture capitalists at 
kumpanyang start-up sa industriya 
ng teknolohiya. Pagdating ng Marso 
10, gumuho na ang SVB. 


Sumunod na nagsara ang 
Signature Bank noong Marso 12. 

Tulad ng SVB, nagpapahiram ang 
Signature Bank sa mga kumpanyang 
start-up. Itinuturong pangunahing 
dahilan nito ang nilikhang takot at 
panic ng mga namumuhunan sa 
sinapit ng SVB kaya't binawi rin ang 
kanilang pera sa Signature Bank. 


Sa dulo ng Abril, inanunsyo ang 
biglang pagbagsak ng deposito ng 
First Republic Bank na nauna nang 
nag-ulat ng paghina noong unang 
kwarto ng 2023. Nawalan ng higit 
S100 bilyon ang bangko dahil 
bumaba ang kumpyansa ng mga 
may deposito rito. Bago tuluyang 
magsara, tumanggap ng S30 bilyong 
pautang ang First Republic mula 
sa malalaking bangko tulad ng 
JPMorgan & Chase, Citigroup at 
Bank of America subalit bigo itong 
pigilan ang pagguho ng nasabing 
bangko. 


Sinagot na ng US Federal Deposit 
Insurance Corporation (FDIC) ang 
pananagutan ng SVB at Signature 
Bank sa mga may deposito rito. 
Ganoonman, hanggang S250,000 
lamang ang maaaring maibabalik na 
halaga sa mga depositor. Samantala, 
inangkin na ng JPMorgan & Chase, 
pinakamalaking bangko sa US, ang 
First Republic Bank sa halagang 
510.6 bilyon. Magbibigay ang 
FDIC ng S50 bilyon bilang bahagi 
ng pagpipinansya sa takeover ng 
JPMorgan & Chase sa First Republic. 


Nagkumahog naman ang estado 
ng Switzerland na iligtas ang Credit 

Suisse na sumunod sa pagguho 
ng mga rehiyunal na bangko sa US 
matapos ang mahigit isang taong 
tuluy-tuloy na paghina at paulit- 
ulit na restructuring ng assets 
noong nakalipas na taon. Nitong 
Oktubre 2022, naitala nito ang 
55% na pagbagsak ng mga sapi 
(shares) nito. Ang Credit Suisse ang 
ikalawang pinakamalaking bangko 
sa Switzerland at isa sa 30 bangko sa 
mundo na tinaguriang “mahalaga” 
sa pandaigdigang sistemang 
pampinansya. 


Sa udyok ng gubyerno ng 
Switzerland, binili ng UBS, 
pinakamalaking bangko sa bansa, 
ang Credit Suisse sa halagang tatlong 
bilyong Swiss francs na katumbas 
ng $3.3 bilyon. Naglabas din ng 200 
bilyong francs ang gubyerno bilang 
suporta at garantiya ng merger. 


Ginamit ng ehekutibo ang 
kapangyarihang pang-emerhensya 
nito upang isagawa ang hakbang 
nang walang konsultasyon sa mga 
may-ari ng sapi ng UBS at pati ng 
parlamento ng Switzerland. Sa 
sumunod na botohan sa mababang 
kapulungan ng parlamentong Swiss, 
103 ang tutol habang 71 ang sang- 
ayon sa paglalabas ng gubyerno ng 
pondo para isalba ang Credit Suisse. 


Minamaliit at pinagtatakpan ng 
mga nangungunang imperyalistang 
estado ang pagbagsak ng mga 
bangko sa katwirang “hiwalay 
(isolated)” na kaso lamang ang 

Inihahandog ng Kagawaran sa Edukasyon - Timog Katagalugan (KARED 
-TK) ang INDEKS sa Langis nitong Abril. Ito ang pinakahuling isyu ng INDEKS 
matapos ang mga praymer sa International Humanitarian Law at Sim Card 


Registration. 


Ayon sa KARED - TK, layunin ng INDEKS na “bigyan ng batayang kaalaman 
ang mga kasama at masa hinggil sa pandaigdigang industriya ng langis at sa 
kalagayan ng industriya ng langis sa Pilipinas.” 


Napapanahong pag-aralan nang malalim ang krisis sa langis dahil isa ito sa 
pinakamatingkad na salaminan ng malalim na krisis ng sistemang kapitalista 
sa yugto ng imperyalismo. Apektado ng mga usapin hinggil sa produksyon, 
bentahan at monopolyo sa langis ang lahat ng himaymay ng buhay pampulitika 


at pang-ekonomya ng daigdig. 


Ang INDEKS sa Langis ay ipinamamahagi sa pamamagitan ng mga yunit ng 
Bagong Hukbong Bayan o yunit ng Partido. Maaari ring sumulat sa dagundong. 

mga ito. Gayunman, hindi nito 
maitago ang patuloy na paghina 
ng pandaigdigang sistemang 
kapitalismo. Ang nagaganap 
ngayong hakbanging pagsasalba 
ng monopolyo kapitalismo sa mga 
bumagsak na bangko ay labis lamang 
na nagkokonsentra ng kapital at 
yaman sa kamay ng iilang oligarko sa 
pinansya. Resulta nito, ang ibayong 
paglaki ng agwat sa pagitan ng 
pinakamayayamang indibidwal sa 
isang banda at ng masang anakpawis 
sa kabilang banda. Habang 
patuloy na tumatabo ng limpak na 
kayamanan ang mga numero-unong 
monopolyo sa daigdig, ibayong 
nalulubog ang kabuhayan ng uring 
anakpawis ng daigdig, na humihila 
sa kabuhayan maging ng mga 
panggitnang uri at saray ng lipunan. 


“Sadlak pa rin sa krisis ang 
pandaigdigang sistemang kapitalista 
na kinatatangian ng labis na 
produksyon, bumabagsak na tantos 
ng kita at lumolobong krisis sa 
pinansya. Ang nangungunang mga 
kapitalistang bansa, kabilang ang 
US, ay umuus-os sa resesyon na 
lalong magpapalawig sa malaon 
nang nagtatagal na panahon ng 
ekonomikong istagnasyon at 
magdudulot ng ibayong pagdurusa 
sa malawak na hanay ng masang 
anakpawis sa buong daigdig,” ayon 
sa pahayag ng Partido ng Komunista 
ng Pilipinas sa ika-54 anibersaryo ng 
Bagong Hukbong Bayan noong 
Marso 29. 

